Vojni sindikat Srbije objavio je podatke da su pripadnici kriminogenih struktura koristili streljanu u jednoj kasarni, a predsednik tog sindikata Novica Antić rekao je gostujuću u jutarnjem programu N1 da je i jedan pripadnik vlade koristio tu steljanu.

00:00 Izvor: N1

Vojni sindikat Srbije saopštio je da su su predstavnici tog sindikata još pre tri meseca obavestili načelnika Generalštaba Vojske Srbije Ljubišu Dikovića o tome da pojedine osobe iz kriminogene sredine koriste streljanu u jednoj kasarni.

Na pitanje ko je morao da zna da ta lica koriste streljanu, Antić kaže:

"Svi moraju da poštuju zakon. Imamo vojsku i policiju na ulicama zato što se ne poštuje zakon u Srbiji", kaže Antić.

"Prvi čovek te jednice je taj koji je sve to organizovao i dozvolio. Pored tih lica, mi imamo podatak da su i tu bila i određena lica koji su članovi Vlade Srbije, prisni prijatelji. Nećemo reći ko, kršimo pretpostavku nevinosti. Ne možemo da kažemo imena. Ne možete da uđete u kasarnu da vas ne vide ljudi na prijavnici, da vas ne vide dežurni - postoje svedoci", kaže Antić.

Na pitanje da li pojedini članovi vlade koriste tu streljanu, Antić kaže:

"Jedan član vlade", kaže Antić, i dodaje da ako bude potrebno objaviće "i incijale".

Kaže da ne bi smeo bilo ko da koristi objekte vojske, odnosno da postoji jasno propisana procedura za tako nešto.

"Mi kada treba da uđemo u kasarnu vrše se bezbednosne provere. To je dovoljan podatak da takva lica ne smeju da priđu kasarnama, a kamoli borave. Policija recimo koristi naša strelišta, ali za to postoje posebni ugovori i procedure. Ali takva lica ne mogu. Svaki vojni objekat je od značaja, postoje organi koji štite taj objekat, ta lica to moraju da znaju", kaže Antić.

"Oformljena komsija koja ispituje potencijalne svedoke"

Kaže da su informacije o korišćenju streljane preneli načelniku Generalštaba u novembru, na jednom sastanku povodom protesta koji je sindikat održao. Kaže da se Diković "začudio na to".

"Nikakav odgovor nismo dobili. Ima obavezu u slučaju teže povrede vojne discipline pokrene disciplinski postupak protiv odgovornih lica. Imamo situaciju da smo podneli krivičnu prijavu i Ministarstvo saopšti da tu nema nikakvih dokaza", kaže Antić.

Kako Antić kaže, krivična prijava koju su podneli je samo jedna u nizu. "Sistem je tako napravljen, to čine pojedinci. Sve je usmereno ka tome da se iz sistema ispumpava novac na privatne račune", kaže Antić.

Podneli su u ponedeljak krivičnu prijavu protiv brigadnog generala V.Z. i potpukovnika N.D. zbog toga što su zloupotrebili službeni položaj. Reagovalo je ministarstvo Odbrane i saopštilo da je proverom utvrđeno da nije bilo zloupotreba službenog položaja i pribavljanja protivpravne imovinske koristi, navodeći da Vojni sindikat Srbije nije dostavio nikakve dokaze koji bi potvrdili navedene nezakonite aktivnosti.

Kako kaže Antić, krivična prijava je dostavljena tužilaštvu, a detalje nisu mogli da objave pošto se navode imena svedoka, na koje bi moglo da se utiče pre istrage.

"Pripadnici vojske su odlučni da istraju. Postoje dokumenta. Dobili smo informaciju da je juče po naređenju nekoga iz Generalštaba ili Ministarstva, određena komisija vršila nekakva ispitivanja u toj jedinici što je van svih procedura. Imamo krivično delo koje je važno dokumentovati kako to predviđa Zakon o krivičnom postupku, i vi sada dolazite tamo razgovarata sa potencijalnim svedocima. Saznajemo da su izbrisani snimci sa video nadzora, ljudi iz te kasarne su to rekli. Odjednom neko u generalštabu ima krivičnu prijavu gde su navedeni svedoci. Imamo narušavanje čitavog postupka", kaže Antić.

Kako kaže, Generalštab ili Ministarstvo odbrane je formiralo tu komisiju.

"Ako je podneta krivična prijava, ajde da se ne međamo u rad tužilaštva. Vi dolazite i češljate po nekoj jedinice, govorite sa potencijalnih svedocima", kaže Antić.

"Pritisak na pojedina udruženja veterana rata"

Vojni sindikat Srbije saopštio je neko vrlo uticajan iz Vlade Srbije naložio je da se izvrše pritisci na pojedina udruženja veterana rata, ratnih vojnih invalida, penzionera i stranačkih odbora vladauće koalicije 11.02.2017. godine, u 12 sati, pojave na prostoru ispred Vlade Srbije kako bi provocirali učesnike protesta koji su organizovali Vojni i Policijski sindikat Srbije.

"To su ljudi iz ministarstva za rad. Neću reći o kome se radi, da ne bi ugrozio ljudi koji su javili, a koji su u vezi sa ljudima", kaže Antić.

Kako kaže vojni sindikat deli probleme sa policijskim sindikatom, a 11. februara očekuju masovni protest koji će okupiti i druge društvene strukture.

Antić je pozvao ministra policije Nebojšu Stefanovića i Ministra odbrane Zorana Đorđevića na debatu uživo.

Dojčinović: Ta ekipa ima privilegovan tretman

Izvor: N1

Stevan Dojčinović, novinar KRIK-a kaže da što se tiče ovog slučaja ne veruje da ćemo videti epilog.

"Imaćemo neku predistragu, i najverovatnije će se ovaj slučaj zaboraviti. I onda ćemo videti makar u javnosti šta su ti dokazi" kaže Dojčinović.

Kaka kaže, ljudi koji su koristili streljanu imaju "poseban tretman" u Srbiji.

"U Srbiji saopštenja nisu bitna, može bilo šta da se kaže. Insitucije više nemaju kredibilnost da im moramo verovati u saopštenjima"

"To je ekipa koja ima privilegovani tretman u Srbiji. Opraštaju im se neke stvar. Krivična dela pre svega. Ta ekipa je poznata kao navijačka skupina, koja se pored navijanja bavi obezbeđivanju splavova. Bave se i narko poslovima. Sale Mutavi je bio uhapšen zbog rasturanja droge. Vidi se da se toj ekipi opraštaju krivična dela. Sale Mutavi osuđen za trgovinu narkoticima, sud je 13 puta njemu odlagao kaznu. Belivuk je uhapšen zbog ubistva, a trebalo je da bude u kućnom pritvoru", kaže Dojčinović.

Dodaje da je očigledno da oni imaju "neku podršku pravosuđa".

"Ako ulazimo u same odluke, potpuno su neverovatne. Imamo sudije koji 13 puta odlažu kaznu. Na osnovu dokumentacije koju su prilagali, gde su predstavljani kao osobe koje su bolešljive, imaju probleme sa mokrenjem i nesanicom. Zatvorski uslovi su previše teški za tu ekipu. Možemo da sumnjamo da tu neki dil postoji", kaže Dojčinović.

Dodaje da pored toga imamo i pripadnike policije koji se druže sa ljudima iz tih struktura.